Reis sonder grense · RSG - iono.fm
RSG | Podcast , ±12 min episodes every 2 weeks, 5 days	| Broadcast schedule
Sunday 04:00 1hr 30min
Johan Rademan gesels met Jurgens Schoeman van Live The Journey oor die impak van COVID-19 op die reisbedryf, en hoe die onderhandelinge verloop het in hulle geval om skadebeheer toe te pas.
Johan Rademan gesels met Kenny Mugariwa, 'n Zimbabwiese gids by Faery Glenn Wildreservaat, 120 km noord van Kaapstad, aan die voet van die Brandwachtberg by Worcester. Hulle sien daar om na die Groot 5 wat insluit twee olifante, twee renosters en twee leeutroppe in rehabilitasieomgewings.
Johan Rademan gesels met Andre Visser, wat onlangs Shakespears in Durbanville se kelners via die SETAS opgelei het. Min restauranteienaars of voornemende restauranteienaars is bewus van die weg wat gevolg kan word in die toerismebedryf.
Die V&A Waterkant in Kaapstad is die gewildste toerismebesoekpunt in Suid-Afrika. Daar is talle redes waarom mense 'n werkende hawe sou besoek. Een van die landmerke in die Waterfant is die Groot Wiel. Johan Rademan het saam met Rozitta de Villiers en Talitha Green in die wiel geklim om die 40 meter hoë ervaring te beleef.
Met die somervakansie in Suid-Afrika in aantog, het Johan Rademan vir Jeantelle van Staden gevra om 'n paar mooi sonsondergangplekke in die Skiereiland voor te stel. Hy het ook met haar gesels oor die Tswintalo Atlantic wat die week haar deure heropen het nadat twee brande, een in 2015 en een in Februarie 2019, die plek geteister het.
Die finansiële ineeenstorting van Thomas Cook het gelei tot geweldige ontwrigting en verliese in verskeie lande se toerismesektore. Johan Rademan praat hieroor met Karen Botha van Travel Insurance Consultants.
Johan Rademan gesels met Pierre-Jean Gerber, wat tans besig is met 'n meestersgraad in erfenis aan die Universiteit van Kaapstad. Hy het die vervalle Brandvlei Hotel aangeskaf, en is besig met 'n restourasieproses. Hy het ook 'n projek op Williston waar hy 'n ou teologiese boeke in 'n gerestoureerde kerk uitstal.
Botha en Hilda Kruger het besluit om Japan in 'n huurmotor aan te durf, en het dit heel aangenaam en toeganklik gevind. Johan Rademan pols hulle oor die moets en moenies van reis in Japan.
Johan Rademan stel ons voor aan die Breytenbachsentrum op Wellington. Hierdie multikulturele en interaktiewe sentrum is beslis 'n besoek werd. Kuier in die koffiekroeg of tuin. Loer in by die Breytenbachkunsgalery of woon 'n vertoning by in die Bordienghuisteater. Daarbenewens is daar 'n skatkis van Afrikaanse gebruikte boeke waarna jy dalk al jare soek. Luister na Esther oor die boeke, Anne-Ghret oor die galery en die sentrumbestuurder, Francois Lotter. Ontdek die losieshuis waarin die merkwaardige Breytenbachfamilie grootgeword het.
Johan Rademan gesels met Malcolm Mosterd van Okiep oor die eerste myn in Suid-Afrika wat deur Simon van der Stel ontdek is, deur die Khoi wat klatergoud (fool's gold) aan hom bekendgestel het. Dit het later kopermyne geword. Vandag is toerisme onontbeerlik vir die gemeenskap.
Johan Rademan gesels met Beatrix Roux wat die afgelope 15 jaar lang rukke in Kroasië woon. Sy vertel van die land se kos en kultuur, en stel 'n reisprogram vir Suid-Afrikaners voor.
Johan Rademan gesels met Azille Coetzee, skrywer van IN MY VEL – 'N REIS, oor die twee jaar wat sy in Nederland gewoon het tydens haar PhD-studies aan die Vrije Universiteit van Amsterdam. Sy gee 'n paar gunstelingplekke waar reisigers na Amsterdam kan aandoen. Sy is tans 'n nadoktorale navorser by die South Africa Research Chair in Gender Politics by Stellenbosch Universiteit.
23 Mar Nal'ibali
22 Mar Kommentaar
25 Mar Nal'ibali
20 Mar Nal'ibali
30 Mar Nal'ibali
23 Mar Middagvervolgverhaal